उर्फी जावेद

उर्फी जावेद ही एक भारतीय दूरचित्रवाणी अभिनेत्री आहे. तिने 'बडे भैय्या की दुल्हनिया' मध्ये 'अवनी', 'मेरी दुर्गा' मध्ये 'आरती' आणि 'बेपनाह' मध्ये 'बेला' तसेच 'पंच बीट सीझन-२' मध्ये 'मीरा' नावाने विविध प्रकारच्या भूमिका निभावल्या आहेत. 'पंच बीट सीझन-२' ही एक एएलटी बालाजी वर प्रवाहित होणारी मालिका आहे.

वैयक्तिक आयुष्य 
उर्फी जावेदचा जन्म १५ ऑक्टोबर १९९६ रोजी लखनौ, उत्तर प्रदेश येथे झाला. तिने लखनौच्या सिटी मॉन्टेसरी स्कूलमध्ये शिक्षण घेतले आणि तिने अ‍ॅमिटी युनिव्हर्सिटी लखनौ मधून जनसंवादामध्ये (मास कम्युनिकेशन मध्ये) पदवी पूर्ण केलेली आहे.

कारकीर्द 
इ.स. २०१६ मध्ये, जावेद ने 'सोनी टीव्ही' वरील हिंदी मालिका बडे भैय्या की दुल्हनिया मध्ये अवनी पंत पात्राची भूमिकेत काम करून आपल्या अभिनयाच्या कारकिर्दीस सुरुवात केली. त्यानंतर इ.स. २०१६ मध्ये तिने स्टार प्लसच्या 'चंद्र नंदिनी' मध्ये राजकुमारी छायाची भूमिका साकारली. मग, २०१७ साली स्टार प्लस वर 'मेरी दुर्गा' मध्ये आरतीच्या भूमिकेत दिसली. इ.स. २०१८ मध्ये, ती सब टीव्हीवर वरिल 'सात फेरो की हेराफेरी' मध्ये कामिनी जोशी, 'बेपनाह' मध्ये बेला कपूर, 'जिजी माँ' मध्ये श्रावणी आणि पियाली, तर 'डायन' मध्ये नंदिनी अशा विविध प्रकारच्या भूमिका साकारताना दिसून आली.

इ.स. २०२० मध्ये ती 'ये रिश्ता क्या कहलाता है' मालिकेत शिवानी भाटिया म्हणून, 'कसोटी जिंदगी के' मध्ये तनिषा चक्रवर्ती म्हणून, आणि 'ऐ मेरे हमसफर' मध्ये पायल शर्मा म्हणून काम करताना दिसून आली.

विवादास्पद मुद्दे 
 इ.स. २०२१ मधील 'बिग बॉस ओटीटी' या वास्तव प्रदर्शनी (रिअ‍ॅलिटी शो) मध्ये तिचा समावेश झाला होता. परंतु ८व्या दिवशी ती या खेळातून बाहेर काढल्या गेली. यामुळे संतापून जाऊन तिने यावर तिखट प्रतिक्रिया देखील दिली.
 जावेद ही खुल्या विचाराची असल्यामुळे तिच्या पेहरावावरून तिच्यावर बऱ्याच वेळा टीका झाली. याच वेळी तिने आपल्या टीकेला धार्मिक रंग देण्याचा देखील प्रयत्न केला.

अभिनय सूची

दूरचित्रवाहिनी

संदर्भ

बाह्य दुवे 

 

हिंदी दूरचित्रवाहिनी अभिनेत्री
स्त्री चरित्रलेख
विकी लव्ह्‌ज वुमन दक्षिण आशिया २०२१ अंतर्गत बनलेले लेख